
ՈՐՈՇՈՒՄ
	11 օգոստոսի 2026 թվականի
	թիվ 104
	քաղ. Մոսկվա



Մանգանի հանքաքարերի և խտահանքերի, այդ թվում՝ չոր արտադրանքի վերահաշվարկով՝ մանգանի 20% զանգվածային բաժին կամ ավելի պարունակությամբ երկաթախառն մանգանի հանքաքարերի և խտահանքերի մասով Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ և 45-րդ հոդվածներին և «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 16-րդ կետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Սահմանել Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի ներմուծման մաքսատուրքի դրույքաչափ՝ ԵԱՏՄ ԱՏԳ ԱԱ 2602 00 000 0 ծածկագրով դասակարգվող մանգանի հանքաքարերի և խտահանքերի, այդ թվում՝ չոր արտադրանքի վերահաշվարկով՝ մանգանի 20% զանգվածային բաժին կամ ավելի պարունակությամբ երկաթախառն մանգանի հանքաքարերի և խտահանքերի մասով՝ մաքսային արժեքի 0 տոկոսի չափով՝ սույն որոշումն ուժի մեջ մտնելու օրվանից մինչև 2028 թվականի օգոստոսի 31-ը ներառյալ:
2.	Եվրասիական տնտեսական հանձնաժողովի խորհրդի 2021 թվականի սեպտեմբերի 14-ի թիվ 80 որոշմամբ հաստատված՝ Եվրասիական տնտեսական միության միասնական մաքսային սակագնի մեջ կատարել հետևյալ փոփոխությունները.
ա)	ԵԱՏՄ ԱՏԳ ԱԱ 2602 00 000 0 ծածկագրով դիրքում Եվրասիական տնտեսական միության միասնական մաքսային սակագնի ծանոթագրությանը կատարվող «86Դ)» հղումը փոխարինել «126Դ)» հղումով.
բ)	Եվրասիական տնտեսական միության միասնական մաքսային սակագնի ծանոթագրություններում.
86Դ ծանոթագրությունն ուժը կորցրած ճանաչել.
լրացնել հետևյալ բովանդակությամբ 126Դ ծանոթագրությամբ.
«126Դ)	Ներմուծման մաքսատուրքի դրույքաչափը՝ մաքսային արժեքի 0 (զրո) % ի չափով, կիրառվում է Եվրասիական տնտեսական հանձնաժողովի կոլեգիայի 2026 թվականի օգոստոսի 11-ի թիվ 104 որոշումն ուժի մեջ մտնելու օրվանից մինչև 2028 թվականի օգոստոսի 31-ը ներառյալ։»։
3.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝
	Բ. Սագինտաև

